Ritratt: muntaġġ / Canva / Facebook  Tħabbret il-mewt ta' Tony Camilleri, wieħed mill-ismijiet kbar fix-xena tal-basketball ta' Malta. Huwa miet wara battalja ma' marda tal-kanċer. Matul il-karriera tiegħu Tony Camilleri kien plejer u anke kowċ tal-basketball mal-klabbs tal-Ħamrun u s-Siġġiewi. Għal perjodu ta' żmien Tony Camilleri kien jagħmel parti mit-tim nazzjonali Malti tal-basketball fejn fl-1985 kienu rebħu midalja fil-Logħob Inawgurali tal-Pajjiżi ż-Żgħar. F'messaġġ fuq Facebook martu Carmen kitbet li Tony baqa' jiċċajta sal-aħħar u dejjem ħalla tbissima fuq wiċċ kulħadd: tobba, nurses u carers u kull min mar jarah. Ritratt: facebook – Carmen Camilleri Ibnu Andrew iddeskrivieh bħala l-eroj tiegħu u l-ikbar ħabib li kellu. Qal ukoll li missieru kien raġel mill-aqwa għal ommu Carmen. Ritratt: Facebook – Andrew T. Camilleri Il-Malta Basketball Association ukoll sellmet il-memorja ta' Tony Camilleri. Ritratt: Facebook – Malta Basketball Association Kondoljanzi lill-qraba tiegħu. Tony, strieħ fis-sliem!